Daniel Sazonov

Daniel Matti Mikael Sazonov (s. 24. maaliskuuta 1993 Helsinki) on suomalainen kokoomuksen poliitikko. Hän on toiminut Helsingin sosiaali- terveys- ja pelastusalan apulaispormestarina vuodesta 2021.https://www.hel.fi/uutiset/fi/kaupunginkanslia/helsingin-uusi- kaupunginvaltuusto-kokoontui-ensi-kertaaHS: Kokoomuksen Daniel Sazonov nousee Helsingin apulaispormestariksi https://www.hs.fi/kaupunki/art-2000008093877.html Koulutukseltaan Sazonov on oikeustieteen maisteri. Aikaisemmin Sazonov on työskennellyt mm. opetusministeri Sanni Grahn-Laasosen erityisavustajana opetus- ja kulttuuriministeriössä. Hän on myös Suomen Lukiolaisten Liiton ja Kokoomuksen Nuorten Liiton entinen puheenjohtaja. Helsingin kaupunginvaltuutettuna Sazonov on toiminut vuodesta 2017 ja kaupunginhallituksen jäsenenä vuodesta 2018. Hän toimi kokoomuksen valtuustoryhmän puheenjohtajana vuosina 2019–2021. == Elämäkerta == Sazonovin vanhemmat tulivat inkeriläisinä paluumuuttajina Pietarista Suomeen 1990-luvun alussa. Sazonovin isä on inkeriläinen. Hän syntyi Helsingissä ja varttui Länsi-Helsingin Malminkartanossa. Sazonov kirjoitti ylioppilaaksi Helsingin Suomalaisesta Yhteiskoulusta vuonna 2012. Hän toimi lukiossa ollessaan SYK:n teinikunnan hallituksen puheenjohtajana ja voitti Talousguru-kilpailun vuonna 2012.https://yle.fi/uutiset/3-5068042 Sazonov oli Suomen Lukiolaisten Liiton puheenjohtaja vuonna 2013.https://www.hs.fi/kotimaa/art-2000002621020.html Sazonov valmistui oikeustieteen maisteriksi Helsingin yliopistosta 2020.https://danielsazonov.fi/cv/ Lisäksi hän on opiskellut tuotantotaloutta Aalto-yliopistossa. Hän oli Suomen Partiolaisten hallituksen jäsen vuosina 2015–2017. Sazonov oli Helsingin Kokoomuksen Nuorten puheenjohtaja ja Helsingin Kokoomuksen piirihallituksen jäsen vuonna 2015. Sazonov valittiin Kokoomuksen Nuorten Liiton puheenjohtajaksi marraskuussa 2015 ja aloitti tehtävässä tammikuussa 2016. Hän sai neuvoa-antavassa puheenjohtajavaalissa 52 prosenttia äänistä. Kokoomuksen puoluevaltuusto valitsi Sazonovin puoluehallituksen jäseneksi helmikuussa 2016. Vuoden 2017 kuntavaaleissa Sazonov valittiin ensi kertaa Helsingin kaupunginvaltuustoon 947 äänellään. Hän nousi kaupunginhallituksen jäseneksi Jaana Pelkosen luovuttua paikastaan. Kokoomuksen Helsingin valtuustoryhmän puheenjohtajana Sazonov toimi vuosina 2019–2021. Sazonov toimi opetus- ja kulttuuriministeri Sanni Grahn-Laasosen erityisavustajana vuosina 2017–2019. Vuosina 2019–2020 hän suoritti varusmiespalveluksensa lakimieskokelaana puolustusvoimilla. Sazonov työskenteli vuosina 2020–2021 kokoomuksen puoluetoimistolla strategiapäällikkönä. Kuntavaaleissa 2021 Sazonov valittiin jatkokaudelle Helsingin kaupunginvaltuustoon 1 307 äänellään. Hän aloitti vaalien jälkeen Helsingin apulaispormestarina vastuualueenaan sosiaali-, terveys- ja pelastusala. Pormestari Juhana Vartiainen on kaudellaan delegoinut Sazonoville myös pääneuvottelijana toimimisen Helsingin budjettineuvotteluissa. Sazonov sai eduskuntavaaleissa 2023 2 647 ääntä, muttei tullut valituksi. Hän toimi kokoomuksen neuvottelijana Orpon hallituksen hallitusneuvotteluiden kaupunkeja, kuntia ja aluehallintoa käsitelleessä työryhmässä. Toukokuussa 2024 kokoomuksen Helsingin valtuustoryhmän 22 jäsenestä kymmenen tuki Helsingin Sanomien kyselyn mukaan pormestariehdokkaaksi vuoden 2025 kuntavaaleihin Sazonovia, kun istuvaa pormestaria Juhana Vartiaista tuki vain kolme valtuutettua. Elokuussa 2024 Vartiainen ilmoitti, ettei asetu pormestariehdokkaaksi, ja seuraavana päivänä Sazonov ilmoittautui pormestarikilpaan. Syyskuussa 2024 Helsingin kokoomuksen piirikokous nimesi Sazonovin pormestariehdokkaakseen yksimielisesti. == Vaalimenestys == Kuntavaalit Vuosi Äänimäärä Tulos 2017 947 Valittiin. 2021 1 307https://www.iltalehti.fi/kuntavaalit-2021/tulospalvelu#/091/ehdokas/091/350 Eduskuntavaalit Vuosi (vaalipiiri) Äänimäärä Tulos 2015 (Helsinki) 1 455 Ei valittu. 2019 (Helsinki) 1 935 2023 (Helsinki) 2 647 == Poliittiset näkemykset ja toiminta == === Arvot === Sazonov on oikeistoliberaali: hän on arvoliberaali ja uskoo markkinoiden toimintaan. Sazonov haluaa purkaa muun muassa rakentamisen sääntelyä. === Turvallisuuspolitiikka === Sazonov on kannattanut Suomen NATO-jäsenyyttä vuoden 2015 eduskuntavaaleista lähtien. Hän on kritisoinut myös Venäjän nykyhallitusta sääntöperusteisen globaalin järjestelmän romuttamisesta ja kannattanut Ahvenanmaan demilitarisaation purkamista. === Kirjoitukset Venäjä-mieliseen mediaan === Sazonov on kirjoittanut vuosina 2017-2022 kolumneja Suomessa ilmestyvään venäjänkieliseseen Spektr -lehteen, joka sittemmin muutti omistajavaihdoksessa nimensä Finskaja Gazetaksi. Nimen- ja omistajavaihdoksen jälkeen lehden sanottiin julkaisseen Kremliä tukevaa ja Ukrainan vastaista sisältöä. Sazonov lopetti lehteen kirjoittamisen keväällä 2022, kun ei omien sanojensa mukaan voinut olla enää varma siitä, että lehti tuomitsee Venäjän toimet. Sazonov piti jälkikäteen kolumnien kirjoittamista virheenä. == Yksityiselämä == Sazonov on sotilasarvoltaan reservin luutnantti ja suoritti varusmiespalveluksensa Kaartin jääkärirykmentissä sekä lakimieskokelaana.https://danielsazonov.fi/cv/ Hän toimi reserviupseerikoulun oppilaskunnan puheenjohtajana kurssilla nro. 255. Sazonov puhuu viittä kieltä; äidinkielen tasoisesti suomea ja venäjää sekä englantia, saksaa ja ruotsia.Sazonovin kotisivujen CV Sazonov seurustelee RKP:n Raaseporin kaupunginvaltuutettu Anita Westerholmin kanssa. == Lähteet == == Aiheesta muualla == * Larkovuo, Leevi: Lakikirjoja ja luottamustehtäviä. Ruotuväki, 25.4.2020. Luokka:Kokoomusnuorten puheenjohtajat Luokka:Suomalaiset partiolaiset Luokka:Vuonna 1993 syntyneet Luokka:Elävät henkilöt Luokka:Nykyiset Helsingin kaupunginvaltuutetut Luokka:Erityisavustajat